بتو
بَتــّو یا ونالی یا بَند یا وَند (عربی جه: عنکبوت) اتی حیوون هسته که بئو ِرجه دله قرار گیرنه. بتّوئون شه وسّه بند کالی تـَندِنه که رشته‌ئون نازِکی هستنه که دِماسا وانّه و چسبناک هستنه. بند آلوم دله پچیک لل و کورمازون هچل کفنّه و بتّو وشون ره آلوم جه پیچنه و خارنه.

بعضی بتّوئون آدم ره نیش زنّه و مریضی ره باعث وونّه که اصطلاحاً مازرونی دله گامبی فلونی ره «بند» بَزوئه. اتّی دیگه بتو هم درنه که اَنده وشون سم قوی هسته که تونده آدِم ره بَکاشه (دلیمک واری).

مازرون دله ات‌جور بتو پدا وونه که هیچ جای دیگه دنیا دنی‌یه و وه ره مازرون گل‌مونا بتو (Raveniola mazandaranica) گانّه.

گالری

منابع 

 
 Ruppert, E. E., Fox, R. S. and Barnes, R. D. (2004). Invertebrate Zoology (7 ed.). Brooks / Cole. ISBN 0-03-025982-7.

بریم بگردستن

بئو